ANJA | Jacques van Zyl se blok?
← Discovery jou kaart
Anja – die vlagparade →
Hallo. Hierdie is dan die eerste blokinskrywing oor Anja in die lewe.
Sy's is gebrore 5 Oktober 2006 in die Louis Leipoldt hospitaal om 22h14. Sy het by geboorte 3.99kg geweeg en was 51 cm lank. Sy hou van borsmelk, wind uitvryf en Telament drops!
Die 5de het ons die oggend al 06h00 ingeboek vir 'n indusksie prosedure. Dit is om te help dat die serviks "ryp" raak en ontsluit. Dis vreemde goed die wat baie nuut is/was vir my. Die proses het egter nie vinnig genoeg die job gedoen nie en het die slim mense my vrou nog ekstra doepa ingegee so teen die middag ure om die proses nog bietjie meer aan te help.
Dit het ook amper nie die job gedoen nie, maar einde te laaste het die "verloskundige" besluit dat die baba nerens gaan beweeg nie. Hulle sou haar moes verwyder via alternatiewe roetes. Synde ons Keiser Snee. Keiser Snee moes 'n slim mens gewees het om te weet dat jy amper iemand se blaas kan oopsny om 'n baba daar te vind, maar dan besef dat die baba nie in die blaas is nie, maar in 'n ander deel wat 'n man nie het nie – die baarmoeder. Snaaks tog die name van die goed – baar moeder. Dis tog die moeder wat baar, maar in die moeder is nog 'n moeder wat baar, dus is jy by geboorte you eie ma en sommer ook ouma??
Ek sluit eers af met die 1ste episode. Die foto aangeheg is ek and Annelize (die moeder wat baar) en Anja (die gebaarde moeder?)